ddrg/super_eurlex huggingface dataset:
Στην ανακοίνωσή της, η Επιτροπή δηλώνει ότι το κόστος της μη συμμόρφωσης υπολογίζεται σε 50 δισεκατ. ευρώ ετησίως. Τα τεράστια οικονομικά οφέλη που μπορεί να προκύψουν από τη διασφάλιση της περιβαλλοντικής συμμόρφωσης προβάλλονται επίσης στη μελέτη της Επιτροπής για την αξιολόγηση των οφελών που απορρέουν από την επιβολή της περιβαλλοντικής νομοθεσίας της ΕΕ (Study to assess the benefits delivered through the enforcement of EU environmental legislation) ( 9 ) . Πέρα από τα οφέλη που αφορούν το περιβάλλον, την υγεία και το κράτος δικαίου, αναμένεται λοιπόν επίσης να υπάρχει σαφές οικονομικό συμφέρον από την πρόληψη περαιτέρω ζημιών μέσω των αποτελεσματικών ελέγχων και της ορθής εφαρμογής του ισχύοντος περιβαλλοντικού δικαίου της ΕΕ.
Εξάλλου, όπως και η μελέτη του Ευρωπαϊκού Κοινοβουλίου The Legal and Political Context for setting up a European Identity Document [Το νομικό και πολιτικό πλαίσιο για τη δημιουργία ευρωπαϊκού δελτίου ταυτότητας], η ΕΟΚΕ θα επιθυμούσε να είχε εξετάσει η Επιτροπή το ενδεχόμενο θέσπισης ευρωπαϊκού δελτίου ταυτότητας, που θα παρείχε στους Ευρωπαίους πολίτες τη δυνατότητα άσκησης του δικαιώματος ψήφου αποκλειστικά μέσω του δελτίου αυτού, παρότι αυτό θα απαιτούσε να είχε χρησιμοποιηθεί άλλη νομική βάση.
Η ΕΟΚΕ συνιστά, κατά τον έλεγχο των επενδύσεων, τη συνεργασία με τις ΗΠΑ και με άλλους εμπορικούς εταίρους, καθώς και τη διεθνή εναρμόνιση των κανόνων σχετικά με τον έλεγχο των άμεσων ξένων επενδύσεων. Στο πλαίσιο αυτό, η Επιτροπή Ξένων Επενδύσεων των Ηνωμένων Πολιτειών (CFIUS/ Committee on Foreign Investment in the United States ) θα μπορούσε να αποτελέσει πρότυπο.
2.3.

Η ΕΟΚΕ σημειώνει ότι η ΕΕ έχει ήδη επιφέρει σημαντικές βελτιώσεις όσον αφορά τον στόχο της καθαρής κινητικότητας: το 2009 οι μέσες τιμές εκπομπών CO 2 για τα καινούρια αυτοκίνητα και τα ελαφρά επαγγελματικά οχήματα ορίστηκαν στα 130 g CO 2 /km για το 2015 και στα 95 g CO 2 /km για το 2020, κάτι το οποίο είναι καθοριστικής σημασίας για την επίτευξη των κλιματικών στόχων της ΕΕ. Από τότε που θεσπίστηκε το ευρωπαϊκό πρότυπο το 1992, οι νομοθέτες μείωσαν τα όρια των οξειδίων του αζώτου για τα επιβατικά αυτοκίνητα των κατηγοριών από Euro 1 έως Euro 6 κατά 97 % και των σωματιδίων κατά 98 %, γεγονός το οποίο αντιπροσωπεύει σημαντική βελτίωση για την τοπική ατμοσφαιρική ρύπανση στις πόλεις.
Η ΕΟΚΕ παραπέμπει σε μια πρόσφατη δημοσίευση στο πλαίσιο των εγγράφων εργασίας του ΟΟΣΑ για τις διεθνείς επενδύσεις, του πολιτικού αναλυτή Joachim Pohl, με τίτλο «Societal benefits and costs of international investment agreements — a critical review of aspects and available empirical evidence» («Κοινωνικά οφέλη και κόστος των διεθνών επενδυτικών συμφωνιών — κριτική επισκόπηση των πτυχών και των διαθέσιμων εμπειρικών στοιχείων») ( 1 )
ατόμων με αναπηρία και των ατόμων με μειωμένη κινητικότητα

United Nations Convention on the Rights of Persons with Disabilities
2.6.1.

Ο συντονισμός και η εφαρμογή για το διαστημικό σκέλος έχουν ανατεθεί στον Ευρωπαϊκό Οργανισμό Διαστήματος (ΕΟΔ) και εν μέρει στην Ευρωπαϊκή Οργάνωση για την εκμετάλλευση μετεωρολογικών δορυφόρων (European Organisation for the Exploitation of Meteorological Satellites — EUMETSAT).
1.9.

Για να αποφευχθεί οποιαδήποτε σύγχυση ως προς το αντικείμενο της παρούσας οδηγίας, προτείνεται να αντικατασταθεί στον τίτλο της η φράση «μέσα πληρωμής πλην των μετρητών» (non-cash means of payment) από τη φράση «μέσα ηλεκτρονικών και ψηφιακών πληρωμών» (electronic and digital means of payment).
5.6.

Το 2011, η Επιτροπή εξέφρασε τις απόψεις της σχετικά με την ερμηνεία των διατάξεων για τις ενδομεταφορές σε ορισμένα σημεία [«The New Cabotage Regime under Regulation (EC) No 1072/2009»/Το νέο καθεστώς ενδομεταφορών βάσει του κανονισμού (ΕΚ) αριθ. 1072/2009, διαθέσιμο στον δικτυακό τόπο της ΓΔ Κινητικότητας και Μεταφορών]. Στην παρούσα πρόταση έχει συμπεριληφθεί η αντίληψη της Επιτροπής περί ενδομεταφορών στην προτεινόμενη τροπολογία του ορισμού στο άρθρο 2 σημείο 6 και ρυθμίζεται το θέμα της διαθεσιμότητας των εγγράφων εντός του οχήματος για καθ’ οδόν ελέγχους, που εξετάζεται στην προτεινόμενη νέα παράγραφο 4α του άρθρου 8. Η ΕΟΚΕ εκφράζει μεν την ικανοποίησή της για τις διευκρινίσεις αυτές, διαφωνεί όμως με το γεγονός ότι στην πρόταση δεν εξετάζονται ορισμένα άλλα συναφή ζητήματα τα οποία αναφέρονται στο ερμηνευτικό έγγραφο της Επιτροπής. Πρόκειται για το ζήτημα εάν πρέπει να παραδοθούν όλα τα διεθνή φορτία πριν από την έναρξη της ενδομεταφοράς και πώς πρέπει να υπολογίζεται η επταήμερη περίοδος ενδομεταφοράς που προβλέπεται στο άρθρο 8 παράγραφος 2, όπως ισχύει σήμερα. Η ΕΟΚΕ θεωρεί ότι θα έπρεπε να είχε αξιοποιηθεί η ευκαιρία να καταστεί σαφές εάν μπορούν επίσης να χρησιμοποιηθούν τα δεδομένα του ταχογράφου για τον έλεγχο της συμμόρφωσης με τις διατάξεις περί ενδομεταφορών. Στο ερμηνευτικό έγγραφο του 2011 της Επιτροπής καθίσταται σαφές ότι άποψή της είναι ότι έτσι συμβαίνει. Η ΕΟΚΕ θεωρεί ότι θα έπρεπε να έχει αξιοποιηθεί η ευκαιρία ώστε να καταστεί σαφέστερο στο κείμενο του κανονισμού. Η ΕΟΚΕ επισημαίνει, εν πάση περιπτώσει, τη σημασία της πλήρους διαθεσιμότητας του ψηφιακού ταχογράφου ως μέσου ελέγχου της συμμόρφωσης και θα ήθελε να μειωθεί ουσιαστικά η προθεσμία για τον εκ των υστέρων εξοπλισμό των υφιστάμενων οχημάτων με αυτόν τον τύπο ταχογράφου.
4.4.

Η κόπωση που προκαλείται από την κούραση του οδηγού (συμπεριλαμβανομένης της περίπτωσης που ο οδηγός δεν κάνει αρκετά διαλείμματα) είναι μία από τις κύριες αιτίες ατυχημάτων στα οποία εμπλέκονται βαρέα οχήματα μεταφοράς εμπορευμάτων. Ακόμη και οι στιγμιαίες απώλειες συγκέντρωσης μπορεί να έχουν καταστροφικές συνέπειες. Οι οδηγοί των οδικών μεταφορών είναι επίσης επιρρεπείς σε προβλήματα υγείας που συνδέονται με μακρές περιόδους οδήγησης χωρίς αρκετά διαλείμματα, όπως καρδιοαγγειακές παθήσεις (συνήθως καρδιακά επεισόδια, εγκεφαλικά επεισόδια κ.λπ.), μυοσκελετικές παθήσεις (τραυματισμοί της σπονδυλικής στήλης και του αυχένα), νευρικά συμπτώματα (στρες και άγχος, κατάθλιψη κ.λπ.) και διαταραχές του στομάχου και του πεπτικού συστήματος. Η τήρηση αυστηρά επιβαλλόμενων ορίων χρόνου οδήγησης και εργασίας και οι κατάλληλες περίοδοι ανάπαυσης είναι απαραίτητα στοιχεία για την ελαχιστοποίηση των —συνυφασμένων με αυτή τη δραστηριότητα— επιπτώσεων αυτών (OSH in figures: Occupational safety and health in the transport sector — an overview) [«Η ΕΑΥ σε αριθμούς: Επαγγελματική ασφάλεια και υγεία στον τομέα των μεταφορών — επισκόπηση»] [διατίθεται στην αγγλική γλώσσα].
2.3.

Στο πλαίσιο της ευρωπαϊκής στρατηγικής για συνεργατικά ευφυή συστήματα μεταφορών (3) (C-ITS), η Επιτροπή συνεργάζεται επί του παρόντος με εμπειρογνώμονες των κρατών μελών, προκειμένου να καθιερώσει νομικό και τεχνικό πλαίσιο για τη στήριξη της εγκατάστασης συνεργατικών ITS. Πέραν των εργασιών αυτών, εκκρεμεί η ανάπτυξη αρκετών ακόμη δράσεων που εντάσσονται στους τέσσερις τομείς προτεραιότητας (4) της οδηγίας, όπως προδιαγραφών και προτύπων για την αδιάλειπτη παροχή και τη διαλειτουργικότητα των υπηρεσιών διαχείρισης της κυκλοφορίας και των εμπορευματικών μεταφορών (τομέας προτεραιότητας II), προδιαγραφών για άλλες δράσεις που αφορούν εφαρμογές ITS σχετικά με την ασφάλεια και προστασία του οδικού δικτύου (τομέας προτεραιότητας III) και ο καθορισμός των απαραίτητων μέτρων για την ενσωμάτωση διαφόρων εφαρμογών ITS σε ανοικτή πλατφόρμα εντός του οχήματος (τομέας προτεραιότητας IV).
2.4.

Τα προτεινόμενα μέτρα είναι σημαντικά προκειμένου να διασφαλιστεί, σύμφωνα με τη σύμβαση των Ηνωμένων Εθνών για τα δικαιώματα των ατόμων με αναπηρία («η ΣΗΕΔΑΑ» —UNCRPD/United Nations Convention on the Rights of Persons with Disabilities (6), ότι τα δικαιώματα πνευματικής ιδιοκτησίας δεν αποτελούν παράλογο ή μεροληπτικό φραγμό για την πλήρη συμμετοχή όλων των πολιτών στην κοινωνία και θα καταστήσουν δυνατή την ανταλλαγή αντιγράφων σε προσβάσιμο μορφότυπο εντός της ΕΕ και με τρίτες χώρες που είναι συμβαλλόμενα μέρη της Συνθήκης, ενώ παράλληλα θα αποφεύγουν την αλληλεπικάλυψη των εργασιών και τη σπατάλη πόρων.
1.7.

Η ΕΟΚΕ πιστεύει ότι η δημιουργία ικανοτήτων για τη βελτίωση της διακυβέρνησης των ωκεανών είναι καίριας σημασίας για την επίτευξη βιώσιμης ανάπτυξης και για να δοθεί η δυνατότητα στις αναπτυσσόμενες χώρες να χρησιμοποιήσουν τους ωκεανούς και τους πόρους τους σύμφωνα με τη σύμβαση των Ηνωμένων Εθνών για το Δίκαιο της Θάλασσας (UNCLOS/United Nations Convention on the Law of the Sea). Ως εκ τούτου, τα ενωσιακά μέτρα που προσδιορίζονται στην κοινή ανακοίνωση είναι μεν ευπρόσδεκτα, όμως, ακόμη δεν έχουν καθοριστεί από την Επιτροπή και την Ύπατη Εκπρόσωπο οι ειδικές δράσεις και τα ειδικά εργαλεία που χρειάζονται για να επιτευχθεί η ανωτέρω δημιουργία ικανοτήτων.
2)

άμεση διάθεση των κονδυλίων κατά χρονολογική σειρά υποβολής των αιτήσεων (first come, first served),
1.2.

Η ΕΟΚΕ χαιρετίζει την ανακοίνωση και τις σχετικές πρωτοβουλίες της ΕΕ σχετικά με τον ευρωπαϊκό κώδικα ηλεκτρονικών επικοινωνιών, τον Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC — Body of European Regulators for Electronic Communications), το σχέδιο δράσης «5G» και το πρόγραμμα στήριξης για τις δημόσιες αρχές που επιθυμούν να προσφέρουν δωρεάν ασύρματη πρόσβαση (WiFi4EU — «Wi-Fi for Europe» — «Wi-Fi για την Ευρώπη»).
5.3.1

Σε σχέση με το πεδίο εφαρμογής και τη μορφή του ευρωπαϊκού πυλώνα κοινωνικών δικαιωμάτων: — Σε 18 κράτη μέλη, τα συμπεράσματα/οι συστάσεις δείχνουν ότι η οργανωμένη κοινωνία των πολιτών, ή τμήματά της, υποστηρίζει την πρωτοβουλία για τη δρομολόγηση του ΕΠΚΔ (CY, DE, EE, EL, ES, FI, FR, IE, IT, LT, LV, MT, PL, PT, RO, SE, SI, SK). Σε 12 κράτη μέλη (DE, EE, ES, FI, HR, HU, IE, IT, LU, MT, PT, SK) αναφέρθηκε ότι οι στόχοι, το πεδίο εφαρμογής ή/και το περιεχόμενο του πυλώνα θα πρέπει να διευκρινιστούν περαιτέρω. — Στα συμπεράσματα 13 κρατών μελών τονίστηκε η αλληλεξάρτηση μεταξύ των οικονομικών και κοινωνικών πολιτικών (BG, CY, CZ, DE, ES, FI, HR, IE, IT, RO, SE, SI, UK). Επιπλέον, σε εννέα κράτη μέλη (DE, DK, EE, EL, ES, FI, MT, RO, SE) τονίστηκε η σημασία της ανάπτυξης και σε πέντε περιπτώσεις, της ανταγωνιστικότητας (EE, ES, FI, DK, MT, SE). — Στα συμπεράσματα 12 κρατών μελών αναφέρεται ότι ο ΕΠΚΔ πρέπει να ισχύσει για το σύνολο της ΕΕ (BG, DE, CZ, EE, ES, FI, HR, HU, IT, PL, SK, SE). — Σε εννέα κράτη μέλη, τα συμπεράσματα αναφέρονταν είτε στην υλοποίηση/εκτέλεση του ΕΠΚΔ είτε στην υλοποίηση/εκτέλεση του υφιστάμενου κεκτημένου και των πολιτικών (BG, DK, EE, HR, IE, LV, LT, PL, SE). Σε πέντε από αυτά (BG, HR, IE, LV, LT) αναφέρθηκε συγκεκριμένα ότι ο πυλώνας θα πρέπει να συμπεριληφθεί στην άσκηση του Ευρωπαϊκού Εξαμήνου. — Στα συμπεράσματα οκτώ χωρών (DE, EL, ES, FI, HU, PT, SK, RO) τονίστηκε η ανάγκη για την προώθηση της κοινωνικής συνοχής και την καταπολέμηση της αυξανόμενης φτώχειας, των ανισοτήτων και του αποκλεισμού. — Σε επτά κράτη μέλη (BE, CZ, DE, DK, FI, HR, SE) δόθηκε προσοχή στην ανάγκη σεβασμού της αρχής της επικουρικότητας. Σε αυτό το πλαίσιο, τρία σκανδιναβικά κράτη μέλη (FI, SE, DK) υπερασπίστηκαν την εθνική αρμοδιότητα των συλλογικών διαπραγματεύσεων και τρία κράτη μέλη την κατανομή των αρμοδιοτήτων (FI, SE, BE). — Το ζήτημα της σύγκλισης (μεταξύ άλλων της σύγκλισης προς τα άνω, της σύγκλισης των κοινωνικών πολιτικών ή/και της σύγκλισης μεταξύ των κρατών μελών εν γένει) αναφέρθηκε σε οκτώ κράτη μέλη (BG, DE, FR, HR, HU, IT, PT, SK). — Στα συμπεράσματα/συστάσεις έξι κρατών μελών αναφέρεται η ανάγκη για επενδύσεις, είτε δημόσιες, ιδιωτικές ή/και κοινωνικές (CZ, EL, ES, HR, IE, SL).
3.2.1

Η ΕΟΚΕ συνιστά τη θεσμοθέτηση της στενής συνεργασίας με την UNHCR λόγω της διεθνώς αναγνωρισμένης εμπειρογνωμοσύνης της. Παράλληλα, μπορούν να δημιουργηθούν παρόμοιες εταιρικές σχέσεις με τον ΔΟΜ και άλλες διαπιστευμένες οργανώσεις της κοινωνίας των πολιτών, όπως την Ένωση των Εκκλησιών για τους Μετανάστες στην Ευρώπη (CCME/Churches' Commission for Migrants in Europe) ή το Ευρωπαϊκό Συμβούλιο για Πρόσφυγες και Εξόριστους (ECRE/European Council on Refugees and Exiles). Η ΕΟΚΕ επιθυμεί να ενθαρρύνει τα κράτη μέλη να προωθήσουν τη συμμετοχή των πολιτών και των οργανώσεων της κοινωνίας των πολιτών από τα αρχικά ήδη στάδια σε τοπικό επίπεδο προκειμένου να εξασφαλιστεί η υποστήριξη της τοπικής κοινότητας και να ενισχυθούν, κατ’ αυτό τον τρόπο, οι προοπτικές επιτυχούς ένταξης των προσφύγων που επανεγκαθίστανται.
1.4.

Ενώ η νέα προτεινόμενη οδηγία αποσκοπεί στη μείωση της κόπωσης του πληρώματος των πλοίων, η ΕΟΚΕ υποστηρίζει ότι η συμμόρφωση με τις ελάχιστες απαιτήσεις ναυτικής εργασίας επί των πλοίων, συμπεριλαμβανομένων της ιατρικής πιστοποίησης και των πιστοποιητικών επαγγελματικής κατάρτισης που καλύπτονται από τη σύμβαση STCW (International Convention on Standards of Training, Certification and Watchkeeping for Seafarers – Διεθνής σύμβαση για πρότυπα εκπαίδευσης, έκδοσης πιστοποιητικών και τήρησης φυλακών των ναυτικών), είναι ζωτικής σημασίας για την ασφάλεια στη θάλασσα. Αυτή η συμμόρφωση θα πρέπει να εξασφαλιστεί σύμφωνα με τις ισχύουσες διεθνείς συμβάσεις, όπως η σύμβαση Ναυτικής Εργασίας (MLC — Maritime Labour Convention) του 2006, η οποία έχει ενσωματωθεί στη νομοθεσία της ΕΕ με την οδηγία 2009/13/ΕΚ του Συμβουλίου.
1.5.

Επίσης όσον αφορά την εμπιστοσύνη του κοινού, θα πρέπει να γίνει πρόσθετη αναφορά στις εκτεταμένες εργασίες προετοιμασίας για καταστάσεις έκτακτης ανάγκης, εκτός του χώρου των εγκαταστάσεων και σε διασυνοριακό επίπεδο («Review of Current Off-Site Nuclear Emergency Preparedness and Response Arrangements in EU Member States and Neighbouring Countries» (Αξιολόγηση των διευθετήσεων που ισχύουν σήμερα στα κράτη μέλη της ΕΕ και τις γειτονικές της χώρες όσον αφορά την εκτός των εγκαταστάσεων ετοιμότητα και αντιμετώπιση καταστάσεων έκτακτης ανάγκης στον πυρηνικό τομέα), Ευρατόμ, Δεκέμβριος 2013), καθώς και στα συμπεράσματα της Συνόδου κορυφής για την πυρηνική ασφάλεια του 2016, ιδίως σε σχέση με ενδεχόμενες τρομοκρατικές απειλές.
2.9.

Μια έκθεση παρακολούθησης που πραγματοποίησε ο Οργανισμός Συνεργασίας των Ρυθμιστικών Αρχών Ενέργειας (ACER — Agency for the Cooperation of Energy Regulation) το 2014 κατέδειξε ότι εξακολουθούν να υπάρχουν σοβαροί λόγοι ανησυχίας όσον αφορά τη συνεργασία μεταξύ των κρατών μελών (τα πρωτίστως εθνικά μέτρα που λαμβάνουν δεν αρμόζουν για την αντιμετώπιση τυχόν προβλήματος εφοδιασμού με αέριο). Ακόμη, η προσομοίωση ακραίων καταστάσεων που πραγματοποιήθηκε το καλοκαίρι του 2014 [COM(2014) 654 final] έδειξε ότι τυχόν σοβαρή διαταραχή του εφοδιασμού με αέριο από εξ Ανατολών θα είχε σημαντικό αντίκτυπο σε ολόκληρη την ΕΕ.
8.3.3

Όμως, όπως υποστηρίζει πάγια η ΕΟΚΕ, παράλληλα και ταυτόχρονα υπάρχει ένα ευρύ πεδίο που πρέπει να αφεθεί στην αυτορρύθμιση και τη συρρύθμιση, πιστεύεται μάλιστα ότι η συγκεκριμένη δραστηριότητα θα αποτελέσει υποδειγματική περίπτωση της ήδη καλούμενης από ορισμένους «από κοινού ρύθμισης» (shared regulation), την οποία υποστήριξε πρόσφατα η Royal Society for the encouragement of Arts, Manufactures and Commerce (RSA HOUSE) του Λονδίνου, ή το πρότυπο του Κώδικα Δεοντολογίας που εκπόνησε η Sharing Economy UK (SEUK) (12).
5.2

Το ηλεκτρονικό «πιστοποιητικό συμμόρφωσης» υφίσταται ήδη σε ορισμένα κράτη μέλη και ένα ευρωπαϊκής εμβέλειας σχέδιο «EReg» πρόκειται να ολοκληρώσει τη διαδικασία «ηλεκτρονικής ταξινόμησης» των οχημάτων χωρίς έντυπα έγγραφα. Για την ηλεκτρονική αρχειοθέτηση της πιστοποίησης όσον αφορά την έγκριση τύπου χρησιμοποιούνται δύο συστήματα: το ευρωπαϊκό σύστημα ανταλλαγής πληροφοριών σχετικά με την έγκριση τύπου (European Type-Approval Exchange System — ETAES) και η βάση δεδομένων των Ηνωμένων Εθνών για την ανταλλαγή πληροφοριών σχετικά με την έγκριση τύπου (Database for the Exchange of Type-Approvals — DETA). Η Επιτροπή θα ήταν σκόπιμο να συμπεριλάβει στην πρότασή της κάποιο κίνητρο για την ταχεία καθιέρωση εναρμονισμένων ευρωπαϊκών διαδικασιών εστιασμένων τόσο στην ηλεκτρονική υποβολή και ανταλλαγή πληροφοριών σχετικά με την έγκριση τύπου όσο και στην καταχώριση των στοιχείων ταξινόμησης σε μια κοινή ηλεκτρονική βάση δεδομένων της ΕΕ με δημόσια πρόσβαση, εφόσον το επιτρέπει η τήρηση του βιομηχανικού απορρήτου, πράγμα το οποίο θα είχε ως αποτέλεσμα τη μείωση της γραφειοκρατίας και την εξοικονόμηση χρόνου και δαπανών για τις διοικήσεις, τους κατασκευαστές και τους καταναλωτές, σε συνδυασμό με περιβαλλοντικά οφέλη.
4.5.1.

Είναι σημαντικό να αναπτυχθούν καινοτόμες προσεγγίσεις με στόχο την αξιοποίηση των συνεργειών και της συμπληρωματικότητας ανάμεσα στα «Ευρωπαϊκά Διαρθρωτικά και Επενδυτικά Ταμεία 2014-2020» και στα άλλα ευρωπαϊκά προγράμματα άμεσης διαχείρισης, όπως περιγράφεται στο εγχειρίδιο της Ευρωπαϊκής Επιτροπής Enabling Synergies between European Structural and Investment Funds and «Horizon 2020» (17).
3.18.

Στην έκθεσή της με θέμα «Golden growth: Restoring the lustre of the European economic model» (Χρυσή ανάπτυξη: η αποκατάσταση της λάμψης του ευρωπαϊκού οικονομικού μοντέλου), η Παγκόσμια Τράπεζα διαίρεσε την Ευρωπαϊκή Ένωση σε 6 ομάδες προκειμένου να τονίσει, στη βάση αριθμητικών δεικτών, τις σημαντικές διαφορές μεταξύ των κρατών μελών όσον αφορά την ανάπτυξη των τεχνολογιών, τις δεξιότητες και τις ψηφιακές εφαρμογές καθώς και το ηλεκτρονικό εμπόριο. Η ΕΟΚΕ καλεί την Επιτροπή να λάβει σοβαρά υπόψη τις διαφορές αυτές κατά τον καθορισμό των προτεραιοτήτων του προγράμματος εργασίας.
2.5.

Και οι δύο πράξεις («καθεστώς της ΕΕ για τις φώκιες») έχουν προσβληθεί από τον Καναδά και τη Νορβηγία στο πλαίσιο του Παγκόσμιου Οργανισμού Εμπορίου (ΠΟΕ), στη διαφορά για τα μέτρα της ΕΚ που απαγορεύουν την εισαγωγή και τη διάθεση στην αγορά προϊόντων φώκιας [EC — Measures Prohibiting the Importation and Marketing of Seal Products (DS 400 και DS 401)].
4.1.

Η ΕΟΚΕ υποστηρίζει την ανάπτυξη και τη χρήση των μηχανισμών και των μέσων που προβλέπονται στο πρόγραμμα «Ορίζοντας 2020», και ιδίως εκείνων που αποσκοπούν να καταστήσουν διαθέσιμες τις λύσεις διαύλων υπηρεσιών, όπως η PaaS (Platform as a Service), η SaaS (Software as a Service), η IaaS (Infrastructure as a Service), καθώς και άλλων μέσων που βασίζονται σε δημόσιες, ιδιωτικές και υβριδικές λύσεις υπολογιστικού νέφους.
2.2

Τον Σεπτέμβριο του 2013 το Ευρωπαϊκό Γραφείο Διπλωμάτων Ευρεσιτεχνίας και το Γραφείο Εναρμόνισης στο πλαίσιο της Εσωτερικής Αγοράς, σε συνεργασία με την Ευρωπαϊκή Επιτροπή, εκπόνησαν κοινή μελέτη με τίτλο «Intellectual property rights (IPR) intensive industries: contribution to economic performance and employment in the EU» («Κλάδοι έντασης δικαιωμάτων διανοητικής ιδιοκτησίας: συνεισφορά στις οικονομικές επιδόσεις και στην απασχόληση της ΕΕ») (2).
1.5.

Με δεδομένη την εθελοντική υπόσταση του εγχειρήματος, τη σημασία της πολιτικής βούλησης, καθώς και των πολιτισμικών φραγμών που εκπορεύονται από εδραιωμένες νοοτροπίες, στερεότυπα, μεθόδους εργασίας κ.ά., η ΕΟΚΕ προτρέπει την Επιτροπή να εστιάσει σε δράσεις εκπαίδευσης/κατάρτισης, πρωτοβουλίες οικοδόμησης εμπιστοσύνης, αξιοποιώντας υφιστάμενες επιτυχείς εμπειρίες, όπως είναι το Φόρουμ Ακτοφυλακής Βόρειου Ατλαντικού (North Atlantic Coast Guard Forum) ή η Διεθνής Ένωση Θαλασσίων Ενισχύσεων Ναυσιπλοΐας και Φαρικών Αρχών (IALA International Association of Marine AIDS to Navigation and Lighthouse Authorities).
β)

Η διαχείριση και η εγγραφή των ονομάτων χώρων (.com) και διευθύνσεων πρωτοκόλλου διαδικτύου (IP) επιτελούνται σε αποκεντρωμένη βάση από το Σώμα του διαδικτύου για την εκχώρηση ονομάτων και αριθμών (Internet Corporation for Assigned Names and Numbers — ICANN), που εδρεύει στην Καλιφόρνια. Η συμμετοχή στη διαχείριση του ICANN αποτελεί κεντρικό στοιχείο της ανακοίνωσης της Επιτροπής.
4.1.3

Η υπό εξέταση πρόταση της Ευρωπαϊκής Επιτροπής δεν συνάδει με την αρχή της επικουρικότητας που κατοχυρώνεται στη Συνθήκη της Ένωσης, διότι, σε αντίθεση με την Ευρωπαϊκή Εταιρεία ή την Ευρωπαϊκή Συνεταιριστική Εταιρεία, δεν προβλέπει καμία διασυνοριακή απαίτηση, συνεπώς, δεν έχει σχεδιαστεί για διασυνοριακές επιχειρηματικές δραστηριότητες, αλλά για αμιγώς εθνικές περιστάσεις. Αυτό σημαίνει ότι όποιος επιθυμεί να αναπτύξει τις επιχειρηματικές του δραστηριότητες αποκλειστικά στην εγχώρια αγορά θα μπορεί να ιδρύσει μια μονοπρόσωπη εταιρεία περιορισμένης ευθύνης (SUP) εκ του μηδενός (ex nihilo). Βάσει της προτεινόμενης οδηγίας είναι επίσης δυνατή η μετατροπή μιας εθνικής νομικής μορφής σε SUP χωρίς την ύπαρξη κανενός διασυνοριακού στοιχείου. Το κοινοτικό δίκαιο δημιουργεί, επομένως, μια νέα εθνική μορφή εταιρείας, η οποία βρίσκεται σε άμεσο ανταγωνισμό με τις υφιστάμενες εθνικές νομικές μορφές. Ανεξάρτητα από την ασυμβατότητα με την αρχή της επικουρικότητας, το άρθρο 50 παράγραφος 2 στοιχείο στ) της ΣΛΕΕ ορίζει την απαίτηση για εγκατάσταση μιας εταιρείας σε διαφορετικά κράτη μέλη. Για τον λόγο αυτό, η ΕΟΚΕ ζητεί η νομική μορφή της SUP να περιοριστεί μόνον σε εταιρείες που ασκούν διασυνοριακές δραστηριότητες και οι οποίες, κατά τη στιγμή της εγγραφής, δραστηριοποιούνται σε τουλάχιστον δύο κράτη μέλη ή δύνανται να αποδείξουν με ικανοποιητικό τρόπο ότι θα ξεκινήσουν να ασκούν δραστηριότητα σε τουλάχιστον δύο κράτη μέλη εντός ορισμένης χρονικής περιόδου μετά την εγγραφή (για παράδειγμα δύο χρόνια). Στην προκειμένη περίπτωση, η πρόταση κανονισμού για το θεσμικό πλαίσιο του ευρωπαϊκού ιδρύματος (FE) (7), καθώς και η ενδιάμεση έκθεση του Ευρωπαϊκού Κοινοβουλίου μπορούν να λειτουργήσουν ως πρότυπο παράδειγμα.
3.5.13

Η διμερής συμφωνία Γερμανίας-Ισπανίας, που προβλέπει δυνατότητες απασχόλησης και εκπαίδευσης για περίπου 5 000 νέους Ισπανούς έως το 2017, αποτελεί σχετικό παράδειγμα. Το ίδιο ισχύει για τα γερμανικά προγράμματα στήριξης «The job of my life» (Η δουλειά της ζωής μου) και «Make it in Germany» (Πώς να επιτύχεις στη Γερμανία), που έχουν αμφότερα ως στόχο να προσελκύσουν νέους στη Γερμανία προκειμένου να εκπαιδευτούν εκεί σε επαγγέλματα για τα οποία δεν υπάρχει επαρκές εξειδικευμένο εργατικό δυναμικό. Εν προκειμένω, τούς παρέχονται προπαρασκευαστικά μαθήματα γερμανικών στην πατρίδα τους, καλύπτεται μέρος των δαπανών ταξιδιού και μετακόμισης, ενώ τούς προσφέρονται επίσης γλωσσικά μαθήματα στη Γερμανία για την προετοιμασία τους για την πρακτική άσκηση. Εάν ο εργοδότης μείνει ικανοποιημένος μετά την ολοκλήρωση της πρακτικής άσκησης, μπορεί να ακολουθήσει εκπαίδευση διάρκειας 3-3,5 ετών, στη διάρκεια της οποίας χορηγείται, εκτός από την αμοιβή τους στο πλαίσιο της εκπαίδευσης, και οικονομική ενίσχυση, ενώ παρέχεται στήριξη στους νέους στο σχολείο, την επιχείρηση και την καθημερινή ζωή.
3.5.2

Η αειφόρος χρήση απαιτεί ανάλυση του κύκλου ζωής (LCA) από το «ορυχείο» στο «στο αγρόκτημα», στο «τραπέζι», στη «θάλασσα». Η εξόρυξη ορυκτών απαιτεί μεγάλες ποσότητες ενέργειας και νερού, συχνά σε περιοχές στις οποίες παρατηρείται έλλειψη και των δύο αυτών στοιχείων. Η μεταφορά και η επεξεργασία τους απαιτούν υδρογονάνθρακες και παράγουν αέρια του θερμοκηπίου. Η τρέχουσα σπατάλη είναι υψηλή. Μόνο το 15% (2) του φωσφόρου που εξορύσσεται φθάνει στα τρόφιμα που καταναλώνουμε. Αυτή η χρήση είναι όμως απαραίτητη για τη ζωή του κάθε είδους (Rosemarin & Jensen, European Sustainable Phosphorus Conference, March 2013 quote 20-25%; input from ESPP suggests 15% only). Η διαδικασία μπορεί να βελτιστοποιηθεί, αλλά όχι να αντικατασταθεί.
4.4

Η ΕΟΚΕ λαμβάνει υπό σημείωση την απόφαση της Επιτροπής να ξεκινήσει έρευνες σε σχέση με την αγορά των συμφωνιών ανταλλαγής κινδύνων αθέτησης (Credit Default Swaps/CDS), για να διαπιστωθεί αν ορισμένες μεγάλες τράπεζες (JP Morgan, Bank of America Merrill Lynch, Barclays, BNP Paribas, Citigroup, Commerzbank, Crédit Suisse First Boston, Deutsche Bank, Goldman Sachs, HSBC, Morgan Stanley, Royal Bank of Scotland, UBS, Wells Fargo Bank/Wachovia, Crédit Agricole και Société Générale) προέβησαν σε πρακτικές που περιορίζουν τον ανταγωνισμό, σε ό,τι αφορά τόσο τη χρηματοοικονομική πληροφόρηση που είναι απαραίτητη για την πραγματοποίηση συναλλαγών σε αυτήν την αγορά (παρέχοντας πληροφόρηση μόνο στη Markit) όσο και το σύστημα clearing (ευνοώντας την ICE Clear Europe· εν προκειμένω, εννέα από τις προαναφερθείσες τράπεζες).
3.11

Η ΕΟΚΕ επισημαίνει πως η στρατηγική προσαρμογής πρέπει να συνυπολογίζει τις επιπτώσεις της κλιματικής αλλαγής στην ανθρώπινη υγεία, πτυχή για την οποία ήδη υφίστανται μελέτες (βλ. ”Impacts of climate change in human health in Europe -Αντίκτυπος της κλιματικής αλλαγής στην ανθρώπινη υγεία στην Ευρώπη-, PESETA-Human health study”, 2009), καθώς και την ανάγκη ικανών υπηρεσιών έκτακτης ανάγκης σε περίπτωση ακραίων φαινομένων.